**РЕПУБЛИКА СРБИЈА**

**ОПШТИНА РАЖАЊ**

**ГОДИШЊИ ПЛАН ИНСПЕКЦИЈСКОГ НАДЗОРА**

**ГРАЂЕВИНСКЕ ИНСПЕКЦИЈЕ ЗА 2019. ГОДИНУ**

**РАЖАЊ, новембар 2018. године**

САДРЖАЈ :

I - Увод

II – Спровођење инспекцијског надзора

1. Основни циљ, задаци и послови
2. Организациона структура
3. План и програм инспекцијског надзора грађевинске инспекције за 2019. годину
4. Процена ризика у инспекцијском надзору грађевинске инспекције
5. Учесталост вршења инспекцијског надзора

III - Напомена

**I - УВОД**

Годишњи план инспекцијског надзора грађевинске инспекције Одељења за друштвене делатности, општу управу, правне и заједнишке послове, Одсек за инспекцијске послове, општинске управе општине Ражањ за 2019. годину донет је у складу са чланом 10. Закона о инспекцијском надзору ( ,,Службени гласник РС” бр. 36/2015).

Годишњи план инспекцијског надзора садржи општи приказ задатака; учесталост и обухват вршења инспекцијског надзора по областима и сваком од степена ризика; територијално подручје; процењени ризик за надзиране субјекте, односно делатности; период у коме ће се вршити инспекцијски надзор; облици инспекцијског надзора; мере и активности превентивног деловања инспекције; очекивани обим ванредних инспекцијских надзора.

Сврха доношења Плана инспекцијског надзора грађевинске инспекције је повећање ефективности у раду и транспарентности.

**II - СПРОВОЂЕЊЕ ИНСПЕКЦИЈСКОГ НАДЗОРА**

Грађевинска инспекција општине Ражањ, у оквиру Одсека за инспекцијске послове, обавља послове на територији општине Ражањ на површини од 289 км2, на којој се налази 23 насељених места ( колико и катастарских општина). Територију покрива један грађевински инспектор.

1. **ОСНОВНИ ЦИЉ, ЗАДАЦИ И ПОСЛОВИ**

Годишњи план инспекцијског надзора грађевинске инспекције, садржи опште и специфичне циљеве које је потребно остварити, задатке / програмске активности које је потребно спровести како би се циљеви остварили, индикаторе резултата тј. начин на који се мере остварени задаци, односно програмске активности, рокови у којима се задаци односно активности морају обавити, одговорност за спровођење активности односно задатака, врсту активности и др.

Циљеви годишњег плана инспекцијског надзора грађевинске инспекције су планирање мера и активности превентивног деловања инспекције и планирање мера и активности за спречавања обављања делатности и вршења активности нерегистрованих субјеката, непосредна примена закона и других прописа ради спречавања незаконите изградње објеката, као и смањење одступања и неправилности током грађења објеката и извођења радова за које су издати одговарајући акти за грађење, односно контрола извођење радова са применом техничких норматива и норми квалитета садржаним у контролним листама, чија примена је обавезна у вршењу инспекцијског надзора.

Инспекцијски надзори и службене контроле спроводе се употребом метода и техника прописаним законским и подзаконским актима који су темељ за поступање инспекције, уз обавезно коришћење контролних листа.

Задаци и послови грађевинске инспекције обављаће се кроз теренске и канцеларијске облике инспекцијског надзора, на целој територији општине Ражањ, по врстама инспекцијског надзора:

* редовни инспекцијски надзор, свакодневно у потребном делу радног времена,
* ванредни, кроз предузимање хитних мера ради спречавања или отклањања непосредне опасности за живот и здравље људи, објекте који се граде, суседне објекте, саобраћај, околину односно животну средину и по представкама грађана и других лица и у другим ситуацијама сходно члану 6. став 3. Закона о инспекцијском надзору,
* допунски, по службеној дужности и по захтеву надзираног субјекта,
* контролни, по службеној дужности ради утврђивања извршења наложених или предложених мера надзираном субјекту у току редовног или ванредног инспекцијског надзора.

Послови и задаци из делокруга, односно, из годишњег плана инспекцијског надзора грађевинске инспекције се обављају свакодневно како у свом седишту тако и на терену на територији општине Ражањ.

На основу члана 10. став 2.Закона о инспекцијском надзору ( ,,Службени гласник РС” бр. 36/2015), инспекција је дужна да сачини годишњи план инспекцијског надзора, који се спроводи кроз оперативне ( полугодишње, тромесечне и месечне) планове инспекцијског надзора.

1. **ОРГАНИЗАЦИОНА СТРУКТУРА**

ОДЕЉЕЊЕ ЗА ДРУШТВЕНЕ ДЕЛАТНОСТИ, ОПШТУ УПРАВУ, ПРАВНЕ И ЗАЈЕДНИЧКЕ ПОСЛОВЕ

ОДСЕК ЗА ИНСПЕКЦИЈСКЕ ПОСЛОВЕ

1. КОМУНАЛНА ИНСПЕКЦИЈА – 2 инспектора
2. ГРАЂЕВИНСКА ИНСПЕКЦИЈА - 1 инспектор
3. САОБРАЋАЈНА ИНСПЕКЦИЈА – 1 инспектор
   1. **Расподела ресурса**

|  |  |  |
| --- | --- | --- |
| Расподела расположивих дана за спровођење инспекцијских надзора и службених контрола у 2019. години | | |
| Укупан број дана у години |  | 365 |
| Викенди |  | 104 |
| Годишњи одмор |  | 30 |
| Празници |  | 12 |
| **Укупно радних дана** |  | 219 |

Осим планираних активности које се спроводе овим Планом, а везане су за инспекцијски надзор, едукацију, састанке, извршење управних мера као и контролу истих, и других активности у оквиру рада грађевинске инспекције, спроводе се и непланиране активности за које је такође потребно планирати потребно време.

Непланиране активности се одмах извршавају а односе се на пријаве грађана, на примљену електронску пошту, телефонске пријаве као и непосредна запажања инспектора на терену.

Грађевински инспектор врши инспекцијски надзор над применом прописа у оквиру послова поверених законом, као и надзор над применом општинских одлука донетих на основу закона и других прописа у грађевинској области.

Инспекцијски надзор и службене контроле ће се спроводити употребом расположивих људских ресурса ( 1 грађевински инспектор) и материјалних ресурса ( 1 аутомобил за комуналну, саобраћајну и грађевинску инспекцију) у складу са законским актима.

За постизање циља, неопходно је стручно усавршавање и едукација грађевинских инспектора присуством на семинарима, радионицама и радним састанцима који буду организовани са тим циљем у планираном периоду.

**3. План и програм инспекцијског надзора грађевинске инспекције**

**за 2019. годину**

**Програмска активност**: Инспекцијски надзор над применом прописа у оквиру послова поверених законом, као и надзор над применом општинских одлука донетих на основу закона и других прописа у грађевинској области

**Назив: грађевинска инспекЦИЈА**

**Програм (коме припада):** Одељење за друштвене делатности, општу управу, правне и заједничке послове, Одсек за инспекцијске послове

**Правни основ:**

1. Закон о планирању и изградњи (,,Сл. гласник РС“ бр. 72/09, 81/09, 24/11,

121/12, 132/14, 145/14) у вршењу поверених послова Министарства грађевинарства, саобраћаја и инфраструктуре,

2. Закон о инспекцијском надзору (,,Сл.гласник РС“ бр. 36/15)

3. Закон о општем управном поступку (,,Сл.гласник РС“ бр. 18/2016)

4. Закон о озакоњењу објеката („Сл.гласник РС“ бр. 96/2015)

5. Закон о о становању и одржавању стамбених зграда (,,Сл. гласник РС“ бр.

104/2016)

6. Правилници који су донети на основу наведених закона

7. Одлука о категоризацији, управљању и одржавању општинских и

некатегорисаних путева и улица на територији општине Ражањ ( ,,Службени

лист општине Ражањ” бр. 7/2016) у вршењу послова из изворне надлежности

ЈЛС.

**Опис:**

У грађевинској области, грађевинска инспекција обавља надзор над применом прописа у оквиру послова поверених законом, као и надзор над применом општинских одлука донетих на основу закона и других прописа у грађевинској области. У складу са Законом о озакоњењу објеката наставиће се са доношењем решења о рушењу за бесправно изграђене објекте по обавештењу грађана на територији општине Ражањ.

Канцеларијски инспекцијски надзор се врши у службеним просторијама инспекције, увидом у акте, податке и документацију надзираног субјекта (ЦЕОП, сателитски снимак, РГЗ и др.)

У складу са Законом о озакоњењу објеката наставља се рад на доношењу решења о рушењу бесправно изграђених објеката.

|  |  |  |  |  |  |  |
| --- | --- | --- | --- | --- | --- | --- |
| **Програмска активност :** | **Инспекцијски надзор над применом прописа у оквиру послова поверених законом, као и надзор над применом општинских одлука донетих на основу закона и других прописа у грађевинској области** | | | | | |
| **Специфични циљеви** | **Задатак/**  **активност** | **Индикатори резултата** | **Одговорна организациона јединица** | **Рок у којем се задатак /**  **активност мора обавити** | **Документи** | **Врста активности** |
| **Шта желимо**  **постићи?** | **Како ћемо постићи**  **специфичне циљеве? Које специфичне**  **задатке/активности морамо**  **предузети?** | **Како меримо задатке/**  **активности?** | **Ко је одговоран за спровођење**  **активности и задатака?** | **Када**  **активност/**  **задатак мора бити**  **завршен?** |  |  |
| **Спровођење**  **Закона, правилника и општинских одлука у**  **области**  **грађевина -рства** | Инспекцијским надзором на  терену, сарадњом са другим надлежним инспекцијама и правосудним органима,  тужилаштвом и МУП-ом, као и  комуналном полицијом, | Бројем сачињених  записника, бројем донетих решења, бројем донетих закључака о  дозволи извршења,  бројем покренутих  кривичних пријава, прекршајних пријава и пријава за привредни преступ | Грађевински инспектор | Континуирано  и по потреби,  временски рок назначен у решењу | Закони и одлуке општине Ражањ | Редован, ванредан, теренски и канцеларијски инспекцијски надзор |
| **Озакоњење бесправно саграђених објеката (наставак)** | Доношење решења о рушењу бесправно изграђених објеката | Број донетих решења о рушењу | Грађевински инспектор | Континуи-рано | Закон о озакоњењу (пописни лист и сателитски снимак) |  |
| **Обрада и анализа података о обављеном инспекцијском надзору** | Обрада и анализа броја записника, решења, закључака, кривичних пријава, прекршајних пријава и пријава за привредни преступ | Дневна, недељна, месечна, шестомесечна и годишња анализа података на нивоу инспектората | Грађевински инспектор | Континуирано  и по потреби | Закон о инспекцијском надзору |  |
| **Обука,**  **оспособљавање,**  **семинари,**  **едукације у вршењу**  **инспекцијског**  **надзора и примена**  **прописа из**  **области**  **грађевинарства** | Припрема, планирање,  упућивање, оспособљавање  инспектора из области надлежне инспекције. | Праћење  иновација,норми и  стандарда у области  инспекцијског надзора | Грађевински инспектор | Континуи-рано |  |  |
| **Припрема и спровођење инспекцијских надзора-планирање и усклађивање рада инспектора у складу са законским прописима** | Праћење промена законских прописа и општинских одлука | Поштовање законских рокова и њихова примена | Грађевински инспектор | Континуи-рано | Примена Закона |  |
| Израда месечног, шестомесечног, годишњег извештаја | 64 сата рада | Грађевински инспектор | Континуи-рано |  |  |
| Презентација резултата рада путем званичног сајта општине Ражањ | 20 сати рада за одржавање сајта грађевинске инспекције | Грађевински инспектор | Континуи-рано | Правилник о уређењу WEB сајта |  |
| **Припрема и извршавање осталих редовних послова у оквиру инспекцијског надзора** | Координација рада у оквиру Одељења за инспекцијске послове, отварање предмета, праћење рока извршења истог и друге техничке припреме | Број новоотворених предмета, кривичних пријава, прекршајних пријава и пријава за привредни преступ, остварен број састанака у оквиру одељења | Грађевински инспектор | Континуи-рано | Примена закона, уредби, одлука, правилника |  |
| **Превентивно деловање инспекције** | **Правовремено информисање јавности:**  1.Објављивањем важећих прописа, планова инспекцијског надзора  2.Пружање стручне и саветодавне подршке надзираном субјекту или лицу које остварује одређена права у надзираном субјекту или у вези са надзираним субјектом  3.Предузимање превентивних инспекцијских надзора  4.Постављање информација на званични WEB сајт инспекције  **Коментар:** Превентивним деловањем инспекције утиче се на смањење ризика, односно штетних последица и вероватноће њеног настанка | Број: обавештења, пружених стручних савета, превентивних инспекцијских надзора | Грађевински инспектор | Континуи-рано | Примена закона, уредби, одлука, правилника |  |

1. **ПРОЦЕНА РИЗИКА У ИНСПЕКЦИЈСКОМ НАДЗОРУ ГРАЂЕВИНСКЕ ИНСПЕКЦИЈЕ**

Саставни део планирања и вршења инспекцијског надзора чини процена ризика. Процена ризика се врши према Уредби о заједничким елементима процене ризика у инспекцијском надзору (,,Службени гласник РС” бр. 81/2015). Зависно од процењеног степена ризика утврђује се динамика и учесталост редовног и ванредног инспекцијског надзора. Ради делотворнијег инспекцијског надзора, а тиме и сузбијања бесправне градње, усклађују се и Планови инспекцијског надзора. Поред праћења и анализе стања у области инспекцијског надзора, инструмент процене ризика су и контролне листе које користи грађевинска инспекција и које су објављене на сајту општине Ражањ (sajt.razanj.org-građevinska inspekcija).

|  |  |  |  |  |
| --- | --- | --- | --- | --- |
|  |  |  |  | **Критичан ризик** |
|  |  |  |  | **Висок ризик** |
|  |  |  |  | **Средњи  ризик** |
|  |  |  |  | **Низак  ризик** |
|  |  |  |  | **Незнатан ризик** |
| **11111** | **2** | **3** | **4** |  |

|  |  |  |
| --- | --- | --- |
| **ЛЕГЕНДА** | |  |
| 1 | Одржавање објеката, употребне дозволе |  |
| 2 | Уклањање објеката склоних паду |  |
| 3 | Грађење објеката или извођење радова без решења из члана 145. Закона о планирању и изградњи |  |
| 4 | Грађење објеката или извођење грађевинских радова без грађевинске дозволе |  |

1. **УЧЕСТАЛОСТ ВРШЕЊА ИНСПЕКЦИЈСКОГ НАДЗОРА**

Сходно члану 175. Став 3. Закона о планирању и изградњи прописана је обавеза грађевинског инспектора да у вршењу инспекцијског надзора је дужан да изврши два инспекцијска надзора и то приликом добијања обавештења надлежног органа о пријави темеља и по завшетку објекта у конструктивном смислу. У складу са чланом 3. Правилника о посебним елементима, односно критеријумима за процену ризика, учесталости вршења инспекцијског надзора на основу процене ризика и посебним елементима плана инспекцијског надзора у области изградње објеката (,,Службени гласник РС” бр. 61/2018) који се примењује од 1. јануара 2019. године, учесталост вршења инспекцијског надзора зависи од процењеног ризика.

**III - НАПОМЕНА**

Годишњи план инспекцијског надзора грађевинске инспекције за 2019. годину ће се редовно ажурирати, анализирати и контролисати у складу са потребама.

План рада грађевинске инспекције за 2019. годину, након усвајања на начин прописан Законом о инспекцијском надзору, објављује се на интернет страници општине Ражањ, sajt.razanj.org-građevinska inspekcija.

На предлог Годишњег плана инспекцијског надзора за 2019.године за послове грађевинске инспекције, Министарство грађевинарства, саобраћаја и инфраструктуре, Сектор за инспекцијски надзор, Одељење републичке урбанистичко – грађевинске инспекције за инспекцијске послове урбанизма и поверене послове, Златиборски управни округ, Ужице, дало је позитивно мишљење под бр. 363-354-00355/18-07 од 26.10.2018.године.

Грађевински инспектор

Анђелка Ужаревић дипл.инж.грађ.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_